proxectonos/corpus_dominio_legal_administrativo_tmp huggingface dataset:
RESOLUCIÓN do 1 de marzo de 2019 pola que se publica a addenda ao acordo de encomenda de xestión de diversas consellerías a prol da Consellería de Sanidade para a colaboración nun programa de inspección e control da incapacidade temporal na Comunidade Autónoma de Galicia.
Consellería de Sanidade — III. Outras disposicións — 14/03/2019

Coa finalidade de dar cumprimento ao disposto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a publicar no Diario Oficial de Galicia a addenda ao acordo de encomenda de xestión de diversas consellerías a prol da Consellería de Sanidade (aprobada no Consello da Xunta de Galicia do 8 de novembro de 2018), para a colaboración nun programa de inspección e control da incapacidade temporal na Comunidade Autónoma de Galicia.
Para xeral coñecemento, disponse a súa publicación como anexo a esta resolución.
Santiago de Compostela, 1 de marzo de 2019
Primeiro. Estender o ámbito subxectivo do acordo de encomenda de xestión de diversas consellerías a prol da Consellería de Sanidade, subscrito o 22 de marzo de 2018, mediante a incorporación de:
– Consellería de Facenda.
– Consellería de Economía, Emprego e Industria.
Segundo. A addenda rexerase polas mesmas cláusulas que conforman o acordo de encomenda de xestión de diversas consellerías a prol da Consellería de Sanidade, subscrito o 22 de marzo de 2018, que se mantén inalterado na súa vixencia e contido.
DECRETO 22/2019, do 28 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do itinerario peonil e ciclista na AC-116, treito AC-114-Meirás, punto quilométrico 6+500-12+030, de clave AC/16/063.06, nos concellos de Narón e Valdoviño.
Consellería de Infraestruturas e Mobilidade — III. Outras disposicións — 14/03/2019

Antecedentes:
Primeiro. O día 29 de xullo de 2016 publicouse no Diario Oficial de Galicia número 143 o Anuncio do 14 de xullo de 2016 polo que se somete ao trámite de información pública o proxecto de construción do itinerario peonil e ciclista na AC-116, treito AC-114-Meirás, p.q. 6+280-9+270, de clave AC/16/063.06, así como a relación individual de bens, dereitos e propietarios afectados polo proxecto referenciado.
Non obstante, o proxecto sometido a información pública abarcaba un ámbito superior, alcanzando o treito ata o punto quilométrico 12+030.
Segundo. Tras a análise das alegacións, certificados e informes presentados, o 22 de febreiro de 2019 apróbase o expediente de información pública e definitivamente o proxecto de construción do itinerario peonil e ciclista na AC-116, treito AC-114-Meirás, de clave AC/16/063.06.
Este proxecto de construción ten por obxecto a execución dunha senda compartida peón-bici para conectar co paseo que bordea a Lagoa da Frouxeira e que chega ata o núcleo de Atios, permitindo a conexión peonil ao longo de toda a estrada AC-116 no municipio de Valdoviño. Tamén se mellorará unha intersección para a realización do cruce da estrada AC-116.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día vinte e oito de febreiro de dous mil dezanove,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción do itinerario peonil e ciclista na AC-116, treito AC-114-Meirás, p.q. 6+500-12+030, de clave AC/16/063.06.
Santiago de Compostela, vinte e oito de febreiro de dous mil dezanove
DECRETO 23/2019, do 28 de febreiro, polo que se aproba o cambio de titularidade, a prol do Concello de Barreiros, dun treito do viario provincial LU-P-0608, entre o punto quilométrico 0+000 (intersección N-634) e o punto quilométrico 0+860 (intersección LU-P-6103).
Consellería de Infraestruturas e Mobilidade — III. Outras disposicións — 14/03/2019

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Barreiros solicita á Deputación Provincial de Lugo a cesión da titularidade dun treito do viario provincial LU-P-0608, de San Cosme de Barreiros (cruzamento coa N-634) por Insua ata o cruzamento da Insua (LU-133).
O Pleno da Corporación da Deputación de Lugo, en sesión ordinaria que tivo lugar o día 26.6.2018, acordou aprobar o cambio de titularidade proposto a prol do Concello de Barreiros do treito viario LU-P-0608 entre o punto quilométrico 0+000 (intersección N-634) e o punto quilométrico 0+860 (intersección coa LU-P-6103).
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día vinte e oito de febreiro de dous mil dezanove,
Artigo 1
Aprobar o cambio de titularidade, a prol do Concello de Barreiros, do treito do viario provincial LU-P-0608, entre o punto quilométrico 0+000 (intersección N-634) e o punto quilométrico 0+860 (intersección LU-P-6103).
Artigo 2
En aplicación dos puntos 4 e 6 do artigo 10 da Lei 8/2013, do 28 de xuño, de estradas de Galicia, o Concello de Barreiros deberá modificar o seu catálogo de estradas para incluír o cambio de titularidade ao que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Corresponderanlle ao Concello de Barreiros, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
Este decreto producirá efectos desde o día seguinte á súa publicación no
Diario Oficial de Galicia
.
Santiago de Compostela, vinte e oito de febreiro de dous mil dezanove
CORRECCIÓN DE ERROS. Resolución do 7 de maio de 2019 pola que se dá publicidade dos convenios de colaboración subscritos no segundo e terceiro cuadrimestre do ano 2018 e primeiro cuadrimestre de 2019.
Axencia Galega da Calidade Alimentaria — III. Outras disposicións — 31/05/2019

Advertido erro na citada resolución, publicada no Diario Oficial de Galicia número 92, do mércores 15 de maio de 2019, cómpre efectuar a seguinte corrección:
Nas páxinas 23491 e 23492, no anexo, onde di:
Debe dicir:
EXTRACTO da Resolución do 28 de maio de 2019 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2019 (código de procedemento CT207B).
Axencia Galega das Industrias Culturais — III. Outras disposicións — 31/05/2019

BDNS (Identif.): 457175.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán optar a estas subvencións todas as persoas físicas ou xurídicas constituídas como produtoras audiovisuais independentes cunha antigüidade mínima e sen interrupcións dun ano (epígrafe IAE 9611), e con sucursal ou oficina permanente polo menos un ano, previo a esta convocatoria, na Comunidade Autónoma de Galicia ou nun Estado membro da UE, ou que formen parte do acordo que establece a Área Económica Europea e que desenvolvan a súa actividade habitual en Galicia.
Segundo. Finalidade
Esta resolución ten por finalidade fixar as bases que regularán o réxime de subvencións establecidas pola Agadic para o desenvolvemento de proxectos audiovisuais que contribúan a asegurar a madureza dos produtos audiovisuais galegos, dentro do marco das competencias deste organismo, e proceder á súa convocatoria para o ano 2019 (código de procedemento CT207B).
Terceiro. Bases reguladoras
Resolución do 28 de maio de 2019 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2019 (código de procedemento CT207B).
Cuarto. Importe
O importe global máximo das subvencións será de 260.000 euros, suma que irá con cargo á aplicación orzamentaria 11.A1.432B.770.0 do orzamento de gastos da Agadic, código de proxecto 2010-0005, distribuído entre as anualidades 2019 e 2020: 130.000 euros con cargo ao exercicio 2019 e 130.000 euros con cargo ao exercicio 2020.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo fose inhábil, entenderase prorrogado ao primeiro día hábil seguinte e, se no mes de vencemento non houbese día equivalente ao inicial do cómputo, entenderase que o prazo remata o último día do mes.
Santiago de Compostela, 28 de maio de 2019
CORRECCIÓN DE ERROS. Resolución do 10 de abril de 2019 pola que se aproba a convocatoria do procedemento de concesión de axudas correspondentes ao Programa estatal de incentivos á mobilidade eficiente e sustentable (Programa MOVES). Anualidade 2019 (códigos de procedemento IN421Q e IN421R).
Axencia Instituto Enerxético de Galicia — III. Outras disposicións — 31/05/2019

Advertido erro no anexo III da dita resolución, publicada no Diario Oficial de Galicia número 74, do 16 de abril de 2019 (páxina 19023), debe ser substituído polo que se insire a seguir:
CORRECCIÓN DE ERROS. Resolución do 14 de xaneiro de 2019 pola que se dá publicidade aos convenios subscritos por este organismo autónomo no terceiro cuadrimestre do ano 2018.
Instituto de Estudos do Territorio — III. Outras disposicións — 14/03/2019

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
A Resolución do 14 de xaneiro de 2019 pola que se dá publicidade aos convenios subscritos por este organismo autónomo no terceiro cuadrimestre do ano 2018, foi publicada no
Diario Oficial de Galicia
número 19, do 28 de xaneiro de 2019.
Advertido erro na dita resolución, cómpre facer a seguinte rectificación:
Na páxina 5340, incluír o convenio indicado a continuación, que se engade aos xa publicados:
Convenio
Obxecto do convenio
Achega
económica do IET
Data de sinatura
Acordo de colaboración entre a Axencia Galega de Innovación e o Instituto de Estudos do Territorio para o pagamento das gratificacións do persoal especialmente implicado no desenvolvemento da fase B-Solucións da civil UAVS Initiative
Gratificar aos empregados públicos do Instituto de Estudos do Territorio que estean a participar activamente no proceso de elaboración de pregos e na xestión dos expedientes de licitación desenvolvemento da fase B-Solucións da civil UAVS Initiative cofinanciadas a través do citado convenio co Ministerio de Economía e Competitividade (agora Ministerio de Ciencia, Innovación e Universidades)
Sen achega económica
20.11.2018
ORDE do 20 de maio de 2019 pola que se publica a ampliación de crédito da Orde do 31 de maio de 2018 pola que se establecen as bases reguladoras e se procede á convocatoria de subvencións para a concesión directa de bolsas e axudas para persoas traballadoras desempregadas que participen en accións formativas de formación profesional para o emprego correspondentes aos exercicios 2018 e 2019 (código de procedemento TR301V).
Consellería de Economía, Emprego e Industria — III. Outras disposicións — 31/05/2019

A Orde do 31 de maio de 2018 (DOG núm. 114, do 15 de xuño) pola que se establecen as bases reguladoras e se procede á convocatoria de subvencións para a concesión directa de bolsas e axudas para persoas traballadoras desempregadas que participen en accións formativas de formación profesional para o emprego correspondentes ao exercicio de 2018 e 2019 (código de procedemento TR301V), establece na exposición de motivos que os créditos estimados na orde poderán ser obxecto de modificacións como consecuencia da asignación ou da redistribución de fondos para o financiamento dos programas de formación para o emprego, coas limitacións que estableza a Conferencia Sectorial de Emprego e Asuntos Laborais e nos supostos e nas condicións previstas nos artigos 30 y 31 do Decreto 11/2009, do 8 de xaneiro, polo que se aproba o Regulamento de subvencións de Galicia.
No artigo 2.5 da dita orde establécese que se poderá ampliar a contía máxima dos créditos dispoñibles para esta convocatoria. O incremento do crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, ou da existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
Con base nese artigo realizouse unha primeira ampliación recollida na Orde do 21 de novembro de 2018 pola que se publica a ampliación de crédito da Orde do 31 de maio de 2018 (DOG núm. 226, do 27 de novembro).
Dado que o sumatorio do importe inicial e da primeira ampliación non é suficiente para o pagamento de todas as bolsas que as persoas beneficiarias solicitaron e ao existiren remanentes de crédito que poden ser utilizados para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 31 de maio de 2018, coa finalidade de ampliar a subvención ao maior número de beneficiarios posibles.
Por todo o exposto, no uso das facultades que me foron conferidas,
Artigo único
Amplíase o importe total dos créditos destinados ás axudas que se concederán ao abeiro da Orde do 31 de maio de 2018, nas seguintes contías e aplicación orzamentarias, con créditos incorporados procedentes de fondos finalistas da mesma aplicación e proxecto que o crédito inicial, por un importe de 4.855,000 €.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de maio de 2019
RESOLUCIÓN do 21 de maio de 2019, da Dirección Xeral de Xuventude, Participación e Voluntariado, pola que se procede á publicación das subvencións concedidas en virtude da Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove, e se procede á súa convocatoria.
Consellería de Política Social — III. Outras disposicións — 31/05/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia; e no artigo 17.1.b) da Lei 1/2016, do 18 de xaneiro, de transparencia e bo goberno, publícanse as axudas concedidas en virtude da Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove, e se procede á súa convocatoria (DOG nº 93, do 16 de maio de 2018).
Programa: 306B (Iniciativa Xove).
Norma reguladora: Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove, e se procede á súa convocatoria.
Crédito orzamentario: 387.955,54 euros con cargo á aplicación orzamentaria 12.05.313A.481.0. Deste crédito,126.643,26 euros destináronse a entidades de ámbito autonómico e 89.794,87 euros a grupos informais.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa comunidade autónoma, a través de proxectos integrais e específicos de actuación.
Persoas beneficiarias e contía: as entidades de ámbito autonómico e os grupos informais de mozos e mozas, así como o importe das axudas concedidas a cada unha delas, expresado en euros, recóllense no anexo a esta resolución.
Santiago de Compostela, 21 de maio de 2019
RESOLUCIÓN do 3 de abril de 2019, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/05/2019

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 3 de abril de 2019
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación co artigo 22.un e a disposición adicional décimo sétima da Lei 2/2018, do 26 decembro, de orzamentos xerais da Comunidade Autónoma de Galicia para o ano 2019.
2º. Designar un grupo de traballo para propoñer á Comisión de Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir o presente acordo no Boletín Oficial del Estado e no Diario Oficial de Galicia.
Madrid, 14 de marzo de 2019
RESOLUCIÓN do 3 de abril de 2019, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 3/2018, do 26 de decembro, de medidas fiscais e administrativas.
Vicepresidencia e Consellería de Presidencia, Administracións Públicas e Xustiza — III. Outras disposicións — 31/05/2019

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 3 de abril de 2019
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1. Iniciar negociacións para resolver as discrepancias manifestadas en relación cos artigos 6 (números sete, once, dezaséis, dezasete e dezaoito) e 18 da Lei 3/2018, do 26 decembro, de medidas fiscais e administrativas.
2º. Designar un grupo de traballo para propoñer á Comisión de Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
14 de marzo de 2019. Meritxell Batet Lamaña, ministra de Política Territorial e Función Pública. Alfonso Rueda Valenzuela, vicepresidente e conselleiro de Presidencia, Administracións Públicas e Xustiza.
RESOLUCIÓN do 21 de maio de 2019, da Dirección Xeral de Mobilidade, de apertura de prazo para acreditar a representatividade na Sección de transporte público de viaxeiros en vehículos de menos de nove prazas incluído o condutor do Comité Galego de Transportes por Estrada.
Consellería de Infraestruturas e Mobilidade — III. Outras disposicións — 31/05/2019

Mediante a Resolución do 19 de decembro de 2018, da Dirección Xeral de Mobilidade, convocáronse as asociacións profesionais de transportistas e de empresas de actividades auxiliares e complementarias do transporte por estrada para acreditaren a súa representatividade co fin de revisar a composición do Comité Galego de Transporte por Estrada (DOG núm. 9, do 14 de xaneiro de 2019).
Porén, concluído o prazo outorgado para formular solicitudes de integración no dito comité, non se recibiu ningunha proposta por parte das asociacións profesionais de transporte en taxi.
Dado que a representatividade do dito sector é esencial de cara a designar, pola súa vez, varios dos membros que integran tanto a Comisión Permanente como a Comisión Especial de Transporte Público en Vehículos de Turismo do Consello Galego de Transportes, considérase procedente abrir un prazo para que as asociacións que se consideren representativas no dito sector manifesten a súa vontade ou non de obter representación no proceso de renovación do Comité Galego de Transportes por Estrada que está en curso.
Xa que logo, de conformidade co informe da Asesoría Xurídica da Xunta de Galicia, do 8 de abril de 2019,
– Abrir un prazo para que as asociacións profesionais de transporte que aglutinen a representación do sector do taxi manifesten a súa vontade ou non de obter representación na Sección de transporte público de viaxeiros en vehículos de menos de nove (9) prazas incluído o condutor do Comité Galego de Transportes por Estrada.
– Declarar a urxencia do procedemento na medida en que se atopa aberto o proceso de renovación do dito comité, e establecer deste xeito un prazo de quince (15) días hábiles, contados desde o día seguinte ao de publicación no Diario Oficial de Galicia desta resolución.
– Indicar que a/s asociación/s das anteriores que manifesten a súa vontade de obter a dita representación deberán achegar unha solicitude axustada aos requisitos establecidos na mencionada Resolución do 19 de decembro de 2018, e acompañada da documentación que nela se indica. Singularmente, os formularios en formato Microsoft Excel e/ou Libre Office deberanse descargar no seguinte enderezo:
http://descargas.xunta.es/2ffa25c8-4630-467d-b657-e8e70c1c12ee1545225731513
Contra esta resolución, que non pon fin á vía administrativa, poderase interpoñer recurso de alzada, perante a conselleira de Infraestruturas e Mobilidade, no prazo dun mes contado a partir do día seguinte ao da data de publicación, de conformidade co artigo 112 e seguintes da Lei 39/2015, do 1 de outubro, do procedemento administrativo común das administracións públicas.
Exclúese da posibilidade de recurso a declaración de urxencia do procedemento, de conformidade co artigo 33.2 da mesma lei.
Santiago de Compostela, 21 de maio de 2019
RESOLUCIÓN do 6 de marzo de 2019, da Secretaría Xeral da Emigración, pola que se procede á publicación das subvencións concedidas ao abeiro da Resolución do 21 de marzo de 2018 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/03/2019

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 24 da Resolución do 21 de marzo de 2018, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes e se procede á súa convocatoria para o ano 2018, procédese á publicación das subvencións concedidas de contía igual ou superior a 3.000 euros.
Finalidade da subvención: as subvencións teñen como finalidade promover o autoemprego e a actividade emprendedora na Comunidade Autónoma galega das persoas galegas retornadas, subvencionando os gastos que comporta o seu establecemento como traballadores/as autónomos/as ou por conta propia ou como socios/as traballadores/as de sociedades laborais ou cooperativas de traballo asociado.
Norma reguladora: Resolución do 21 de marzo de 2018, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes e se procede á súa convocatoria para o ano 2018 (Diario Oficial de Galicia núm. 66, do 5 de abril).
Aplicación orzamentaria: 04.30.312C.470.0. dos orzamentos xerais da Comunidade Autónoma galega para o ano 2018.
Crédito orzamentario: 240.000 euros.
Persoas beneficiarias da subvención de contía igual ou superior a 3.000 euros e importe da axuda concedida:
Santiago de Compostela, 6 de marzo de 2019
DECRETO 24/2019, do 6 de marzo, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 15/03/2019

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG número 133, do 12 de xullo), e no artigo 9.e) do Regulamento de réxime interno deste (DOG número 114, do 11 de xuño de 1996), e de acordo coas propostas efectuadas polas entidades correspondentes,
Artigo 1
Que cese como membro titular do Consello Económico e Social de Galicia, en representación da Confederación de Empresarios de Galicia, José Carlos González Fernández.
Artigo 2
Que cesen como membros suplentes do Consello Económico e Social de Galicia, en representación de Unión General de Trabajadores de Galicia, UGT, Rosa Arcos Caamaño e José Manuel Rodríguez Portela.
Santiago de Compostela, seis de marzo de dous mil dezanove
DECRETO 25/2019, do 6 de marzo, polo que se nomean membros do Consello Económico e Social de Galicia.
Presidencia da Xunta de Galicia — II. Autoridades e persoal — 15/03/2019

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coas propostas efectuadas polas entidades correspondentes,
Artigo 1
Nomear membro titular do Consello Económico e Social de Galicia, en representación da Confederación de Empresarios de Galicia, a José Ignacio López-Bachiller Fernández.
Artigo 2
Nomear membros suplentes do Consello Económico e Social de Galicia, en representación de Unión General de Trabajadores de Galicia, UGT, a Raquel Seijas Lamelas e José Luis Fernández Celis.
Santiago de Compostela, seis de marzo de dous mil dezanove
RESOLUCIÓN do 7 de marzo de 2019 de cesamento e nomeamento de membros do Comité Autonómico de Ética da Investigación con medicamentos de Galicia (CEIm-G).
Consellería de Sanidade — II. Autoridades e persoal — 20/03/2019

A presidenta do Comité Autonómico de Ética da Investigación con medicamentos de Galicia (en adiante, CEIm-G) enviou o día 25.2.2019 un escrito á Secretaría Xeral Técnica da Consellería de Sanidade en que comunica a renuncia de Jesús Alberdi Sudupe como membro do citado órgano.
Antecedentes:
Mediante a Resolución do 5 de decembro de 2017, publicada no
Diario Oficial de Galicia
do 13.12.2017, concedeuse a renovación da acreditación do Comité Autonómico de Ética da Investigación con medicamentos de Galicia (CEIm-G) e noméaronse os seus membros. Entre eles, figuraba Jesús Alberdi Sudupe, médico especialista en Psiquiatría da Xerencia de Xestión Integrada da Coruña.
Consideracións legais e técnicas:
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres.
O punto 7 do artigo 5 dispón que o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo de audiencia do/a interesado/a.
Acerca da composición numérica, en concreto, o punto 1 do mesmo artigo sinala que estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións.
Na actualidade, o CEIm-G axústase na súa composición aos citados topes numéricos, e coa vontade de manter o mesmo número, propúxose o nomeamento de Jorge Prado Casal, da Subdirección Xeral de Sistemas e Tecnoloxías da Información da Consellería de Sanidade.
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
O cesamento, por petición propia, de Jesús Alberdi Sudupe, como membro do Comité Autonómico de Ética da Investigación con medicamentos de Galicia (CEIm-G), así como o nomeamento de Jorge Prado Casal, como membro do mesmo órgano.
Santiago de Compostela, 7 de marzo de 2019
RESOLUCIÓN do 7 de marzo de 2019 de cesamento e nomeamento de membros do Comité Territorial de Ética da Investigación de Santiago-Lugo.
Consellería de Sanidade — II. Autoridades e persoal — 20/03/2019

O presidente do Comité Territorial de Ética da Investigación de Santiago-Lugo enviou o día 27.2.2019 un escrito á Secretaría Xeral Técnica da Consellería de Sanidade no cal vén, dunha banda, a comunicar a renuncia de tres persoas membros do Comité Territorial de Ética da Investigación de Santiago-Lugo e, doutra, a propor o nomeamento de catro persoas como membros do citado órgano.
Antecedentes:
Mediante a Resolución do 6 de febreiro de 2018, que se publicou no
Diario Oficial de Galicia
do 14.2.2018, concedeuse a renovación da acreditación do Comité Territorial de Ética da Investigación de Santiago-Lugo, estableceuse a súa sede e nomeáronse como membros ás persoas que se relacionaban no seu anexo.
Entre as persoas que se relacionaban no citado anexo figuraban María Jesús Lamas Díaz, Rafael Carlos Vidal Pérez e Víctor Herrán Carreira, os cales renuncian agora á súa condición de membro do comité.
Consideracións legais e técnicas:
O Decreto 63/2013, do 11 de abril, polo que se regulan os comités de ética da investigación en Galicia, recolle no capítulo III a regulamentación correspondente aos comités territoriais.
No que atinxe á súa composición, os comités territoriais de ética da investigación terán, segundo dispón o punto 1 do artigo 9, unha composición multidisciplinar e estarán formados por un mínimo de nove e un máximo de quince membros de xeito que se asegure a súa independencia, competencia e experiencia na toma de decisións e no cumprimento das súas funcións.
Na actualidade, o Comité Territorial de Ética da Investigación de Santiago-Lugo conta con catorce membros. Xunto coa renuncia de tres membros, propúxose a incorporación de catro persoas como novos membros, de xeito que a composición se axusta ao citado tope numérico, e son as seguintes:
a) Ana Estany Gestal, da Fundación Ramón Domínguez de Santiago de Compostela.
b) María Mercedes Rodicio García, de Xerencia de Xestión Integrada de Lugo.
c) Jesús Prego Domínguez, da Xerencia de Xestión Integrada de Santiago.
d) María José Alfaro Águila-Real.
Pola súa banda, o punto 5 do artigo 9 sinala que os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres.
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
O cesamento de María Jesús Lamas Díaz, Rafael Carlos Vidal Pérez e Víctor Herrán Carreira como membros do Comité Territorial de Ética da Investigación de Santiago-Lugo.
Así mesmo, o nomeamento de Ana Estany Gestal, María Mercedes Rodicio García, Jesús Prego Domínguez e María José Alfaro Águila-Real como membros do citado comité territorial.
Santiago de Compostela, 7 de marzo de 2019
EXTRACTO da Resolución do 20 de marzo de 2019 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2019.
Axencia Galega das Industrias Culturais — III. Outras disposicións — 28/03/2019

BDNS (Identif.): 446177.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán acceder ás axudas as persoas físicas e xurídicas xestoras de salas de artes escénicas de titularidade privada con capacidade igual ou inferior a 150 localidades que presenten un proxecto de programación artística para o ano 2019, debendo probar a dispoñibilidade da sala mediante copia de escritura, contrato de alugamento ou calquera documento válido en dereito, así como estar en posesión da licenza de apertura para a cal solicita a axuda e que realizasen un mínimo de 60 representacións no ano 2018.
Segundo. Finalidade
A finalidade desta resolución é establecer e aprobar as bases reguladoras, en réxime de concorrencia competitiva, das subvencións establecidas pola Agadic para o fomento da estabilidade e consolidación das salas de artes escénicas de titularidade privada e para o desenvolvemento das súas programacións artísticas de carácter profesional e aprobar a súa convocatoria para o ano 2019.
Terceiro. Bases reguladoras
Resolución do 20 de marzo de 2019 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2019.
Cuarto. Importe
O financiamento destas axudas nesta convocatoria realizarase en todo caso en función das dispoñibilidades orzamentarias, destinándose un crédito global de 150.000 euros, das aplicacións orzamentarias 11.A1.432B.470.0 de 75.000 euros que financiarán os gastos de funcionamento da sala (alugamentos, subministracións, gastos correntes e de servizos, seguros, gastos de xestoría, gastos do persoal contratado, gastos financeiros do artigo 29.7 da Lei 9/2007, de subvencións de Galicia, cun límite global do 40 % do gasto total do proxecto) e 11.A1.432B.770.0 de 75.000 euros do código de proxecto 2015-00003, que financiarán os gastos de investimentos vinculados á programación.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 20 de marzo de 2019
ORDE do 12 de marzo de 2019 pola que se modifica a autorización do centro privado Concepción Arenal, de Ourense.
Consellería de Educación, Universidade e Formación Profesional — III. Outras disposicións — 28/03/2019

A titularidade do centro privado (CPR) Concepción Arenal, de Ourense, solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Ampliación de ensinanzas
Ampliar 1 unidade de educación especial, no centro cuxos datos se sinalan a seguir:
Denominación xenérica: centro privado (CPR).
Denominación específica: Concepción Arenal.
Código do centro: 32008446.
Enderezo: rúa Bedoya, 22.
Localidade: Ourense.
Concello: 32004 Ourense.
Provincia: Ourense.
Titular: Colexio Concepción Arenal, Sociedade Cooperativa Galega.
Composición resultante:
Educación infantil (2º ciclo): 5 unidades.
Educación primaria: 12 unidades.
Educación secundaria obrigatoria: 8 unidades.
Educación especial: 2 unidades.
Artigo 2. Inicio da actividade
Para a posta en funcionamento da unidade que se amplía, a Xefatura Territorial da Consellería de Educación, Universidade e Formación Profesional de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de marzo de 2019
ORDE do 13 de marzo de 2019 pola que se modifica a autorización do centro privado plurilingüe La Encarnación, de Caldas de Reis (Pontevedra).
Consellería de Educación, Universidade e Formación Profesional — III. Outras disposicións — 28/03/2019

A titularidade do centro privado (CPR) plurilingüe La Encarnación, de Caldas de Reis, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar 1 unidade de educación especial, no centro cuxos datos se sinalan a seguir:
Denominación xenérica: centro privado (CPR) plurilingüe.
Denominación específica: La Encarnación.
Código do centro: 36000429.
Enderezo: avenida Dolores Mosquera, 4.
Localidade: Caldas de Reis.
Concello: 36650 Caldas de Reis.
Provincia: Pontevedra.
Titular: Instituto de las Hijas de María Auxiliadora.
Composición resultante:
Educación infantil (2º ciclo): 3 unidades.
Educación primaria: 8 unidades.
Educación especial: 1 unidade.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 13 de marzo de 2019
CORRECCIÓN DE ERROS. Resolución do 19 de febreiro de 2019, da Dirección Xeral de Gandaría, Agricultura e Industrias Agroalimentarias, pola que prorrogan todas as medidas fitosanitarias establecidas na Resolución do 8 de marzo de 2017 pola que se establecen as zonas infestadas e as zonas tampón e se implementan as medidas para a erradicación e control con respecto ao organismo de corentena Tecia solanivora Povolny ou couza guatemalteca da pataca na Comunidade Autónoma de Galicia.
Consellería do Medio Rural — III. Outras disposicións — 20/03/2019

Advertido erro na publicación da Resolución do 19 de febreiro de 2019, da Dirección Xeral de Gandaría, Agricultura e Industrias Agroalimentarias, pola que prorrogan todas as medidas fitosanitarias establecidas na Resolución do 8 de marzo de 2017 pola que se establecen as zonas infestadas e as zonas tampón e se implementan as medidas para a erradicación e control con respecto ao organismo de corentena
Tecia solanivora Povolny
ou couza guatemalteca da pataca na Comunidade Autónoma de Galicia, publicada no
Diario Oficial de Galicia
núm. 46, do 6 de marzo de 2019, cómpre facer a seguinte corrección:
1. Na páxina 12764, onde di: «Identicamente está considerada zona tampón na provincia da Coruña a totalidade da superficie dos concellos de As Somozas, Cedeira, Cerdido e Moeche, ademais dunha franxa de 5 km limítrofe cos concellos infestados que afecta a parcelas dos concellos de Pontedeume, Monfero, Vilarmaior, Miño, Cee, Corcubión, Camariñas, Carnota, Dumbría, Fisterra e Vimianzo. Na provincia de Lugo a zona tampón supón unha franxa de 5 km limítrofe cos concellos infestados que afecta a parcelas dos concellos de Xermade, Muras, Vilalba, Cospeito, Castro de Rei, Pol, Meira, Ribeira de Piquín e A Fonsagrada.»,
Debe dicir: «Identicamente está considerada zona tampón na provincia da Coruña a totalidade da superficie dos concellos das Somozas, Cedeira, Cerdido e Moeche, ademais dunha franxa de 5 km limítrofe cos concellos infestados que afecta parcelas dos concellos de Pontedeume, Monfero, Vilarmaior, Miño, Cee, Camariñas, Dumbría, Fisterra e Vimianzo. Na provincia de Lugo a zona tampón supón unha franxa de 5 km limítrofe cos concellos infestados que afecta parcelas dos concellos de Xermade, Muras, Vilalba, Cospeito, Castro de Rei, Pol, Meira, Ribeira de Piquín e A Fonsagrada.».
RESOLUCIÓN do 4 de marzo de 2019, da Xefatura Territorial de Vigo, pola que se procede á publicación das subvencións concedidas a entidades xuvenís de ámbito provincial, en virtude da Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 20/03/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, de conformidade coa normativa indicada, procédese á seguinte publicación:
Convocatoria: Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Programa: Iniciativa Xove. Subvencións concedidas a entidades xuvenís do ámbito provincial de Pontevedra, cuxa resolución corresponde á xefa territorial, por delegación da persoa titular da Consellería de Política Social, segundo o disposto na disposición adicional terceira da Orde do 30 de abril de 2018.
Crédito orzamentario: 46.030,87 € (corenta e seis mil trinta euros con oitenta e sete céntimos), para o ámbito provincial.
Crédito orzamentario total da convocatoria 387.955.54 € (trescentos oitenta e sete mil novecentos cincuenta e cinco euros con cincuenta e catro céntimos).
Aplicación orzamentaria: 12.05.313A.481.0.
Código do procedemento: BS306B.
Código de proxecto: 2015 00528.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa Comunidade Autónoma, a través de proxectos integrais e específicos de actuación.
Entidades beneficiarias e contía: as entidades beneficiaras e o importe concedido relaciónanse no anexo á resolución.
Vigo, 4 de marzo de 2019